Innhold

# Bruke scenarier

Et scenario i LibreOffice Calc er et sett med celleverdier som kan brukes i beregninger. Alle scenarier har et navn. Lag flere scenarier i det samme arket, alle med forskjellige verdier i cellene. Da kan du enkelt bytte mellom settene med celleverdier ved navn og se resultatet med en gang. Scenarier er et verktøy for å teste «hva om»-spørsmål.

### Lage egne scenarier

Du kan lage et scenario ved å velge alle cellene som gir data til scenariet.

1. Velg cellene som inneholder verdiene som vil skifte mellom scenarier. For å velge flere celler, hold nedeCommand Ctrl -tasten mens du klikker på hver celle.

2. Velg Verktøy → Scenarier. Dialogvinduet Lag scenario åpnes.

3. Skriv inn et navn på det nye scenariet og la de andre feltene ha standardverdiene sine. Velg OK. Det nye scenariet er valgt automatisk.

### Bruke scenarier

Scenarier kan velges i dokumentstrukturen:

1. Åpne dokumentstrukturen med knappen Dokumentstruktur på standardlinjen.

2. Klikk på knappen Scenario i vinduet for dokumentstruktur.

I dokumentstrukturen får du se scenariene som er lagd, med merknaden som ble skrevet inn da de ble lagd.

- Dobbeltklikk på navnet til et scenario i dokumentstrukturen for å bruke scenariet i det valgte arket.

- Du kan slette et scenario ved å trykke på navnet med høyre museknapp og velge Slett.

- Du kan endre et scenario ved å trykke på navnet med høyre museknapp og velge Egenskaper.

- Du kan skjule kantlinjen til cellene som inngår i et scenario, ved å åpne egenskapene til alle scenariene som bruker cellene, og slå av Vis kantlinje. Når du skjuler kantlinjen, fjernes også listen i arket der du kan velge scenarier.

Hvis du vil vite hvilke verdier i scenariet som påvirker andre verdier, velg Verktøy → Sporing → Finn avhengige. Du får se piler til cellene som er avhengige av den valgte cellen.

Lignende emner

Lage scenarier

Utføre flere operasjoner

Supporter oss!